Rikunarita-ORG/Wikinium huggingface dataset:
# Vergrootglas

Teks gesien deur 'n vergrootglas
Jim Hutton as speurder Ellery Queen, met 'n vergrootglas.
'n **Vergrootglas** is 'n konvekse lens wat gebruik word om 'n vergrote beeld van 'n voorwerp te produseer. Die lens word gewoonlik in 'n raam met 'n handvatsel gemonteer. 'n Vergrootglas kan gebruik word om lig te fokus, soos om die son se straling te konsentreer om 'n warm plek by die brandpunt te skep om 'n vuur te begin.

'n Fresnel-lens in 'n vuurtoring.
'n **Bladvergroter** bestaan uit baie baie smal konsentriese ringvormige lense, sodanig dat die kombinasie as 'n enkele lens optree, maar baie dunner is. Hierdie reëling staan bekend as 'n Fresnel-lens.

Die vergrootglas is 'n ikoon van speurfiksie, veral dié van Sherlock Holmes.
# Vlekvrye staal

Vergelyking tussen geroeste gewone koolstofstaal (links) en vlekvrye staal (regs).
'n **Vlekvrye staal** (ook bekend as roesvrye staal) is 'n yster-gebaseerde legering wat 'n minimum van ongeveer 11% chroom bevat (die minimum hoeveelheid wat nodig is om roesvorming van te verhoed). Min vlekvrye stale bevat meer as 30 persent chroom of minder as 50% yster. Hierdie stale bereik hul roesvrye kenmerk deur die vorming van 'n dun, onsigbare en vasklewende chroomoksied-ryke oppervlakfilm. Die oksied heel homself voordurend in die teenwoordigheid van suurstof. Ander elemente wat bygevoeg word om sekere karakteristieke te verbeter, sluit in nikkel, koper, aluminium, silikon, niobium, stikstof, swael en selenium. Koolstof is normaal teenwoordig in hoeveelhede wat strek van minder as 0.03% tot meer as 1% in sekere martensitiese grade.

Met enkele uitsonderings kan vlekvrye stale met konvensionele metodes deur middel van tegnieke soos giet, wals, smee, dieptrek en poeiermetallurgie gevorm word. Fabrisering geskied deur masjinering en laswerk is moontlik met sweis-, hardsoldeer-, soldeer- en plak-tegnieke. Vlekvrye staal kan ook gebruik word as 'n bekleding vir gewone koolstof of lae-legeerde stale, sowel as op sekere nie-ystermetale en legerings.

**Designasie en klassifikasie van vlekvrye stale**

Die drie-syfer designasies van die AISI (*American Iron and Steel Institute*) word algemeen in die wêreld gebruik. Die 200 en 300 reekse dui austenitiese stale aan, terwyl die 400 reeks martensitiese en dupleks-stale aanndui. Verandering in die samestelling word deur een- en tweeletter agtervoegsels aangedui.
Vlekvrye staal kan verdeel word in 5 families waarvan 4 gebaseer word op 'n karakteristieke kristallografiese of mikrostruktuur van die familie. So word onderskei tussen Austenitiese, Ferritiese, Martensitiese en Dupleks vlekvrye stale, plus ‘n vyfde familie, Presipitasie-verhardbare (PH-) stale, waar die onderskeidende kenmerk die hittebehandeling is wat gebruik word, eerder as die mikrostruktuur.

## Verwysings
# Munhwa Broadcasting Corporation

Die **Munhwa Broadcasting Corporation (MBC)** (Koreaans: 문화방송주식회사; *Munhwa Bangsong Jusikhoesa*) is een van die voorste Suid-Koreaanse televisie- en radionetwerkmaatskappye. *Munhwa* is 'n Koreaanse woord vir 'kultuur'. Die vlagskip-landtelevisiestasie MBC TV is kanaal 11 vir digitaal.

MBC is op 2 Desember 1961 gestig en is 'n Koreaanse uitsaaier met 'n landwye netwerk van 17 streekstasies. MBC is 'n publieke uitsaaier, hoewel die grootste aandeelhouer 'n openbare organisasie is, The Foundation of Broadcast Culture. Vandag is dit 'n multimedia-groep met een TV-landkanaal, drie radiokanale, vyf kabelkanale, vyf satellietkanale en vier DMB-kanale.

MBC se hoofkwartier is in Digital Media City, Mapo-gu, Seoel. Dit beskik oor die grootste uitsaaiproduksiefasiliteite in Korea, insluitend die digitale produksiesentrum Dream Center in Ilsan, met binne- en buitestelle in die Yongin Daejanggeum-park.

## Eksterne skakels

* amptelike webwerf
# IPTV

**IPTV**, 'n afkorting van Internet Protocol Television, verwys na die digitale verspreiding van televisieprogramme en rolprente oor 'n digitale datanet. Hiervoor word gebruik gemaak van die Internet-protokol (IP).

Die verspreiding van digitale video-gegewens vereis 'n hoë oordragsnelheid van tussen 6 en 16 Mbis/s vir HDTV-programme, afhangende van die kodering. IPTV-dienste baseer dus op hoëspoed-breëbandverbindings soos ADSL2, kabelmodems of VDSL en nuut-ontwikkelde metodes van datakompressie soos VC1 en H.264.

Tans is daar drie verskillende soorte IPTV:

* TV-uitsaaidienste,
* Video-op-aanvraag-dienste en
* internet-TV (waarmee gestoorde video's afgelaai en afgespeel kan word).

Die Internet-protokol is nie beperk op die internet self nie en verwys net na die metode wat vir die verspreiding van video-gegewens gebruik word; IPTV-dienste kan ook deur optiese vesel-, kabeltelevisie- en selfoonnetwerke versprei word. IPTV word onder meer deur sy interaktiwiteit gekenmerk: Aangesien IPTV in 'n soort aanlyn-omgewing aangebied word, is bykomende dienste beskikbaar.
# Videospeletjiebedryf

'n Videospeletjie-ontwikkelaarskonferensie bied bedryfskundiges die kans om nuwe speletjies te probeer en om met mekaar te netwerk.
Die **videospeletjiebedryf** is 'n beduidende segment van die ontspanning sektor, wat die tersiêre sektor omvat, wat dienste aan mense lewer, en die kwaternêre sektor, wat fokus op kennisintensiewe aktiwiteite soos navorsing en tegnologiese ontwikkeling. Hierdie bedryf sluit die ontwikkeling, bemarking, verspreiding, monetarisering, en verbruikersterugvoer prosesse in wat verband hou met videospeletjies. Die bedryf omvat dosyne werksdissiplines en duisende werksgeleenthede wêreldwyd. Die betrokke beroepe sluit in spelontwerpers, sagteware-ingenieurs, klankontwerpers, toetsers, bemarkers en kliëntedienspersoneel. Videospeletjies het geleidelik toenemende relevansie gekry as 'n wydverspreide kulturele verskynsel, wat 'n beduidende invloed op baie gebiede van die hedendaagse samelewing uitoefen. Hierdie invloede strek tot die ekonomie en die arbeidsmark, onderwys, verbruikspatrone en daaglikse gewoontes, argitektuur en stedelike beplanning, en sektore soos gesondheidsorg, die motorbedryf, rolprente en televisie, mode en sport.

Die videospeletjiebedryf het van nis na hoofstroom gegroei. Sedert Julie 2018, het videospeletjies het jaarliks ​​VS$ 134.9 miljard in wêreldwye verkope gegenereer.

## Verwysings
# Hertog

Spotprent van Lodewyk Ernst van Brunswyk-Lüneburg-Bevern, die **hertog** van Brunswyk-Wolfenbüttel
**Hertog** (Latyn: *dux*) is 'n hoë adellike titel. Oorspronklik was dit 'n Germaanse leëraanvoerder (heer=leër en -tog kom van tyg=trek) wat tydens oorloë deur 'n stam of volk tot hertog verkies is.

By die Franke was 'n hertog ook die bestuurder (staatshoof) van 'n bepaalde gebied, en hierdie titel word later erflik. Na ongeveer 1700 word die titel hertog ook gegee aan mense wat uitsonderlike prestasies gelewer het en was die titel ontkoppel van spesifieke gebiede. Baie hertogdomme in die ou betekenis is later verhef tot koninkryke (ook Pruise) of is opgeneem in groter ryke. Sommige lande, soos Engeland, is verdeel in graafskappe (vergelykbaar met hertogdomme). Luxemburg is nog steeds 'n onafhanklike groothertogdom.

## Sien ook

* Freule
* Jonkheer
* Barones
* Baron
* Graaf
* Markies
* Prins
* Koning
* Keiser
# Linda Chung

|  |
| --- |
| Linda Chung |
|  |
| Geboorte | 9 April 1984 (1984-04-09) |
| Nasionaliteit | Kanadees |
| Kinders | 2 |
| Beroep(e) | Aktrise |
| Aktiewe jare | 2004–2018 (hiatus) |
| *Internet-rolprentdatabasis*-profiel |

**Linda Chung** (gebore 9 April 1984) is 'n Kanadese aktrise. Sy is bekend vir haar rolle in die rolprente *Love Is Not All Around* (2007), *Fa fa ying king* (2008), en *72 ga cho hak* (2010), en in die televisiereeks *Can't Buy Me Love* (2010).

## Filmografie

### Rolprente

* 2007: *Love Is Not All Around*
* 2008: *Fa fa ying king*
* 2010: *72 ga cho hak*

### Televisiereekse

* 2005: *Chui si hau ming*
* 2007: *Ying chai chip fook*
* 2007: *Tong sum fung bo*
* 2008: *Gar ho yuet yuen*
* 2008: *Fa cheng sin fung II*
* 2010: *Can't Buy Me Love*
* 2011: *Yes, Sir. Sorry, Sir!*
* 2011: *River of Wine*
* 2012: *House of Harmony and Vengeance*
* 2015: *Limelight Years*
* 2016: *Ging hyun baa daa*

### Televisierolprente

* 2005: *Hong Kong Express*
* 2014: *Miss NY Chinese Beauty Pageant*

## Eksterne skakels

* Linda Chung in die Internet-rolprentdatabasis
# David Wu (Amerikaanse akteur)

|  |
| --- |
| David Wu |
| Nasionaliteit | Amerikaans |
| Beroep(e) | Akteur |
| *Internet-rolprentdatabasis*-profiel |

**David Wu** is 'n Amerikaanse akteur.

## Eksterne skakels

* David Wu in die Internet-rolprentdatabasis
# Zhang Xielin

*Hierdie is 'n Chinese naam, die van is Zhang.*

**Zhang Xielin** (gebore 1940) is 'n Chinese tafeltennisspeler wat die Olimpiese vlag die openingseremonie van die Olimpiese Somerspele in 2008 gedra het.

Hy was in die 1960's aktief en gebruik 'n seldsame pengreep-kapstyl.

Hy is een van die vroegste suksesvolle langpluim-rubberspelers, en gebruik reëlmatige kaphoue en onvoorspelbare spintegniek. Hy was die eerste Chinese speler wat 'n mansdubbelspel (saam met Wang Zhiliang, by die 1963 Wêreld Tafeltenniskampioenskappe) gewen het.

## Verwysings
# Zhang Wenxiu

Zhang Wenxiu

mens| Geslag | vroulik |
| Land van burgerskap | Volksrepubliek China |
| Land vir sport | Volksrepubliek China |
| Familie naam | 張 |
| Geboortedatum | 22 Maart 1986 |
| Geboorteplek | Dalian |
| Taalbeheersing | Chinees |
| Beroep | atletiek mededinger, hammer thrower |
| Sport | atletiek |
| Sportdissipline waaraan deelgeneem het | hamergooi |

**Zhang Wenxiu** (\* 22 Maart 1986) is 'n Chinese atleet. Sy het aan die Olimpiese Somerspele van 2004, Olimpiese Somerspele van 2008, Olimpiese Somerspele van 2012 en Olimpiese Somerspele van 2016 deelgeneem.

## Verwysings
# Fluitjiesriet

| Fluitjiesriet |
| --- |
|  |
| Bewaringstatus |
|  Veilig  (IUCN 3.1) |
| Wetenskaplike klassifikasie  |
| Domein: | Eukaryota |
| Koninkryk: | Plantae |
| *Klade*: | Tracheofiete |
| *Klade*: | Angiospermae |
| *Klade*: | Monocotyledon |
| *Klade*: | Commelinids |
| Orde: | Poales |
| Familie: | Poaceae |
| Genus: | *Phragmites* |
| Spesie: | P. australis |
| Binomiale naam |
| Phragmites australis (Cav.) Trin. ex Steud., (1841) |
| Sinonieme |
| * *Arundo australis* Cav.
 |

**Fluitjiesriet** (*Phragmites australis*) is 'n plant wat aan die hele kuslyn en ook in die binneland van Suid-Afrika voorkom. Dit is inheems aan Suid-Afrika en kom in al die provinsies voor. Op die SANBI-rooilys word dit as 'veilig' (LC) gelys.

Dit groei in riviermondings, soutmoerasse en moerasland. Die plant is houtagtig met 'n hol stam en het lang, plat blare soos lanse. Die blomme is gerangskik in taankleurige are met klossies syagtige hare. Die blomme word tussen Desember en Junie gedra. Die plant versprei deur ondergrondse stingels; die polle kan ook verdeel word.

## Verspreiding

Die spesie kom wydverspreid oor die wêreld voor, behalwe byvoorbeeld in die Amasonebekken. In Noord-Amerika kom oorspronklik die subspesie *P. a. americanus* voor wat net as enkele plant tussen ander plante groei. Die Europese subspesie *P. a. australis* wat ook aan Suid-Afrika inheems is, is daar in die vroeë 1800's ingevoer. Dit vorm geslote rietbeddings, domineer die hele gebied en verdring inheemse plante. Hierdie subspesie word daarom as indringerplant bestry.

Die plant is meerjarig, kan 3,6 m hoog word en groei vinnig. Die blomme is tweeslagtig en word deur die wind bestuif. Die plant is eetbaar vir mense. Die wortelstokke kan soos aartappel gekook word, maar hulle is soet en kan tot 5% suiker bevat. Die jong skeute is die lekkerste. In Rusland word fluitjiesriet geoes en tot setmeel verwerk.

## Infraspesies

Die spesie het vier infraspesies:

* *Phragmites australis subsp. americanus* Saltonst., P.M.Peterson & Soreng
* *Phragmites australis subsp. australis*
* *Phragmites australis subsp. berlandieri* (E.Fourn.) Saltonst. & Hauber
* *Phragmites australis subsp. isiacus* (Arcang.) J.H.Xue, Chepinoga & K.P.Ma

## Galery

* Die nominaatsubspesie as indringer in die Groot Mere-gebied, VSA
* Bloeiwyses in die vroeë winter, Limpopo
* Die blompakkies

## Bronnelys

* REDLIST Sanbi
* Plants of the World Online
* Gids tot die Kusgebiede van Suid-Afrika. Jacana Media. 2007. ISBN 978-1-77009-215-0

## Verwysings

## Eksterne skakels

* Wikiwoordeboek het 'n inskrywing vir fluitjiesriet.